open-index/open-wikipedia-markdown huggingface dataset:
OpenMoko

**OpenMoko** on projekti, joka tähtää avoimen GSM-älypuhelinalustan luomiseen. Projekti on tarkoitus toteuttaa vapaan ohjelmiston hengessä. OpenMoko käyttää Linux-ydintä, X.Org Serveriin pohjautuvaa graafista käyttöliittymää ja Matchbox-ikkunointiohjelmaa. OpenEmbedded-ohjelmistokehystä ja ipkg-pakettienhallintaa käytetään pakettien luomiseen ja ylläpitoon.

OpenMokosta kertoi ensimmäisen kerran vuonna 2006 projektin perustaja First International Computer (FIC). Ensimmäinen OpenMokoa tukeva laite on FIC GSM Neo1973.

Alun perin puhelinta piti myydä kehittäjille vuoden 2006 loppuun mennessä ja kuluttajille tammikuussa 2007. Neo1973 on kuitenkin kärsinyt toimittajien ongelmista. Julkaisupäivämäärä on siirtynyt koko ajan kauemmaksi. Valitut kehittäjät ovat saaneet puhelimen kehitysversion. Kuluttajille suunnattujen puhelinten tuotanto on jo alkanut ja laadunvarmistus on meneillään. 

## Ohjelmistot
### Järjestelmäydin
Linux 2.6.17.14 (2.6.20 toimii)

### Käyttäjä
*X.Org Server 7.1
*Matchbox-ikkunointi
*GTK+ 2.6.10
*Evolution -datapalvelin

## Laitteisto
### Neo1973
Ensimmäinen OpenMokoa käyttävä puhelin on FIC Neo1973, jonka kehittäjäversio tuli saataville 11. maaliskuuta 2007. Hintaa kehitysversiolla oli US$350.

Neo on nimetty ensimmäisen matkapuhelun mukaan.

#### Ominaisuudet

### Neo FreeRunner
Neo1973:n seuraaja. Se julkaistiin 25. kesäkuuta 2008 ja tuli myyntiin Openmoko Storessa 3. heinäkuuta 2008. Sen hinta oli 399 dollaria.

#### Ominaisuudet

## Aiheesta muualla

*OpenMoko
*OpenMoko Press Information
*Wiki, jossa tarkat laitteistotiedot 
*
Christopher Cross

**Christopher Cross** (s. 3. maaliskuuta 1951 San Antonio, Texas) on yhdysvaltalainen lauluntekijä ja laulaja. Hänen tunnetuimpia kappaleitaan on "Arthur's Theme (Best That You Can Do)", jonka hän sävelsi Burt Bacharachin, Peter Allenin ja Carole Bayer Sagerin kanssa vuonna 1981 elokuvaan Arthur, jossa pääosaa näytteli Dudley Moore.

Cross aloitti uransa texasilaisessa coveryhtyeessä Flash ennen levytyssopimustaan Warner Brosille. Hän julkaisi omaa nimeään *[[Christopher Cross (albumi)|Christopher Cross]]* kantavan debyyttialbuminsa vuonna 1979. Levy toi hänelle viisi Grammy-palkintoa. Hänen debyyttialbumiltaan nousivat hiteiksi kappaleet ”Sailing”, ”Ride Like a Wind” sekä ”Never Be The Same”.

## Palkinnot
* Parhaan laulun Oscar-palkinto, 1981, ”Arthur's Theme (Best That You Can Do)”
* Parhaan kappaleen Golden Globe -palkinto, 1981, ”Arthur's Theme (Best That You Can Do)”
* Grammy, 1981 – Vuoden levytys – ”Sailing”
* Grammy, 1981 – Vuoden kappale – ”Sailing”
* Grammy, 1981 – Vuoden albumi - *[[Christopher Cross (albumi)|Christopher Cross]]*
* Grammy, 1981 – Paras artistitulokas
* Grammy, 1981 – Paras sovitus – ”Sailing”

## Diskografia
* *Christopher Cross* (1980)
* *Another Page* (1983)
* *Every Turn of the World* (1985)
* *Back of My Mind* (1988)
* *Rendezvous* (1992)
* *The Best of Christopher Cross* (1993)
* *Window* (1995)
* *Walking in Avalon* (1998)
* *Greatest Hits Live* (1999)
* *Red Room* (2000)
* *The Very Best of Christopher Cross* (2002)
* *A Christopher Cross Christmas* (2007)
* *The Café Carlyle Sessions* (2008)
* *Christmas Time is Here* (2010)
* *Doctor Faith* (2011)
* *A Night in Paris* (2013)
* *Secret Ladder* (2014)
* *Take Me As I Am* (2017)

## Triviaa
* Hänen tyttärensä Madison Cross (s. 1992) on myös laulaja ja näyttelijä.
Vincent

**Vincent** tarkoittaa seuraavia:
*Vincent, miehen etunimi
** Vincent van Gogh, alankomaalainen taidemaalari (1853–1890)
*"Vincent", Don McLeanin kappale vuodelta 1971 Vincent van Goghin kunniaksi
**[[Vincent (ooppera)|Vincent]]*, Einojuhani Rautavaaran säveltämä ooppera
**[[Loving Vincent]]*, vuoden 2017 animaatioelokuva taiteilija Vincent van Goghista
**[[Vincent (vuoden 1982 elokuva)|Vincent]]*, yhdysvaltalainen elokuva (1982) pojasta, joka kuvittelee olevansa näyttelijä Vincent Price
*Piramide Vincent, vuori Valais'n alpeilla Italiassa
*Saint Vincent, saari Karibianmerellä
*Vincent, labradorinnoutaja tv-sarjassa Lost
*Vickers Vincent, brittiläinen sotilaslentokone
*Vincent, seuraavien henkilöiden sukunimi:
** Alex Vincent (s. 1981), yhdysvaltalainen näyttelijä
** Arnaud Vincent (s. 1974), ranskalainen ratamoottoripyöräilijä
** David Vincent (s. 1965), yhdysvaltalainen laulaja ja basisti
** Jack Vincent (1904–1999), englantilainen lintutieteilijä ja eversti
** Jay Vincent (s. 1959), yhdysvaltalainen koripalloilija
** Joyce Vincent (1965–2003), brittiläinen tuntemattomissa olosuhteissa kuollut nainen
** Kate Vincent, brittiläinen lintutieteilijä
** Kayne Vincent (s. 1988), uusiseelantilainen jalkapalloilija
** Lynne Cheney, o.s. Vincent (s. 1941), yhdysvaltalainen kirjailija ja talk show-juontaja
** Mark Sinclair Vincent (s. 1967), yhdysvaltalainen näyttelijä
** Norah Vincent (1968–2022), yhdysvaltalainen kirjailija ja toimittaja
** Sam Vincent (s. 1963), yhdysvaltalainen koripalloilija ja koripallovalmentaja
** Samuel Vincent (s. 1971), kanadalainen ääninäyttelijä
** Vinnie Vincent (s. 1952), yhdysvaltalainen kitaristi

* Vincent, taiteilijanimenä:
** Alex Vincent (oik. *Alexander Vincent LoScialpo*, s. 1981), yhdysvaltalainen näyttelijä
** Frank Vincent (oik. *Frank Vincent Gattuso* (1937–2017), yhdysvaltalainen näyttelijä
** Gene Vincent (oik. *Eugene Vincent Craddock*, 1935–1971), yhdysvaltalainen rock and roll -laulaja
** Ian Vincent, Jan Vincent (oik. *Ilkka Hulkko* suomalainen punkmuusikko
** Jon Vincent (oik. *Jeffrey James Vickers*, 1962–2000), yhdysvaltalainen pornonäyttelijä
** St. Vincent (oik. *Anne Erin Clark*, s. 1982), yhdysvaltalainen laulaja, lauluntekijä ja multi-instrumentalisti
** Vincent Pontare, ruotsalainen laulaja, s. 1980.

## Katso myös

* Saint Vincent (täsmennyssivu)
August Engelberg

**August Engelberg** (1. marraskuuta 1817 Eurajoki – 28. heinäkuuta 1850 Turku) oli suomalainen säveltäjä, runoilija ja musiikkiarvostelija.

Engelberg syntyi Eurajoella ja saavutti filosofian maisterin arvon 1840. Hän muutti tämän jälkeen Turkuun. Engelberg yritti vuonna 1841 itsemurhaa heittäytymällä Aurajokeen. Hänen kädessään oli hänen balladinsa "Älvkonungen". Engelberg kirjoitti lisäksi runoja, joita julkaistiin eri lehdissä.

Engelberg työskenteli 1840-luvulla Venäjällä, ja vuonna 1846 hän alkoi opettaa venäjän kieltä Porissa. Hän lopetti työn 1847 ja palasi Turkuun. Engelberg hukkuttautui Aurajokeen 32-vuotiaana. Hän oli hiukan aiemmin työskennellyt Kalevalan ruotsinnoksen parissa.

Engelberg oli vuosina 1838–1840 Akademiska Sångsällskapetin jäsen. Hänen sävellystuotantoonsa kuuluu mm. kamarimusiikkia, *Älvkonungen*-balladi sekä vokaalimusiikkia, myös yksinlauluja. Engelberg julkaisi runojaan ainakin *Helsingfors Morgonblad* -, *Åbo Tidningar* - ja *Åbo Underrättelser* -lehtiin. 

## Lähteet
* *Suomen säveltäjiä*, osa I (toinen painos, 1965), WSOY, toimittanut Einari Marvia.

### Viitteet
Rullaustie

**Rullaustie** () tai **rullausrata** on lentoasemalla oleva lentokoneiden käyttämä ”tie”, jota pitkin lentokoneet rullaavat kiitotielle tai kiitotieltä terminaalille. Jokainen rullaustie on nimetty erikseen kirjaimilla ja ne lausutaan käyttämällä Nato-radioaakkosia, esimerkiksi rullaustie Tango = *Taxiway Tango*. Yleensä isoilla lentoasemilla pienet rullaustiet (esimerkiksi odotuspaikat (*holding point*)) merkitään kahdella kirjaimella siten että ensimmäinen kirjain on päärullaustien kirjain ja toinen on sivurullaustien kirjain. Esimerkiksi jos rullaustiestä Tango poikkeaisi rullaustie Z = Zulu, niin se merkittäisiin TZ (*Tango-Zulu*). Sekä risteyksien että rullausteiden niminä voidaan käyttää myös kirjaimen ja numeron yhdistelmiä. Varsinkin aiemmin esiintyi myös näistä poikkeavia käytäntöjä: esimerkiksi Helsinki-Vantaan päärullaustiet olivat 1990-luvun loppupuolelle saakka tunnuksiltaan 1 ja 2, nykyään näistä poikkiviivoin saadut Y ja Z. Tätäkin eksoottisempia rullaustiejärjestelmiä on käytetty: Lontoon Heathrown lentoasemalla oli marraskuuhun 2003 saakka käytössä järjestelmä, jossa rullaustiet oli jaettu junaliikenteen mallin mukaisesti suojaväleihin (blocks), eikä kirjaintunnuksia käytetty lainkaan.

## Aiheesta muualla
Conrad Greve

**Nicolai (Nicolaus) Conrad (Konrad) Peter Otto Greve** (8. heinäkuuta 1820 Glückstadt, Schleswig – 30. heinäkuuta 1851 Tukholma) oli säveltäjä, viulisti ja kapellimestari, joka työskenteli Suomessa ja muun muassa sävelsi maan ensimmäisen laulunäytelmän.

## Henkilöhistoria
Greve syntyi Glückstadtissa, silloisessa Schleswigin herttuakunnassa, nykyisessä Saksassa Schleswig-Holsteinin osavaltiossa. Hänen vanhempansa olivat suutarimestari Johann Heinrich Greve ja Anna Elisabeth Albers. Hän saapui Turkuun syyskuussa vuonna 1842 kaupungin soittokunnan viulistiksi. Seuraavana vuonna hänet pyydettiin uudelleen perustetun Turun Soitannollisen Seuran orkesterin kapellimestariksi. Kun seura lopetti toimintansa vuonna 1846, Greve opiskeli sävellystä ja viulunsoittoa Leipzigin konservatoriossa. Sitä ennen maaliskuussa vuonna 1846 hän oli järjestänyt soittomatkan Helsinkiin ja sen lähialueille. Opintomatkalta takaisin palattuaan hän toimi viime vuotensa Turun krenatööritarkk’ampujapataljoonan kapellimestarina. Hänen kuntonsa alkoi heiketä keväällä 1851 ja hän menehtyi saman vuoden heinäkuussa sairauteen, joka tuolloin diagnosoitiin "vatsakuumeeksi". Greve oli kuollessaan naimaton, mutta kihloissa.

## Taiteellinen tuotanto
Suomessa oleskellessaan Greve tutustui J. L. Runebergiin, jonka runon *Blommans lott* hän oli säveltänyt. Greve kirjoitti uransa aikana paitsi musiikkia näytelmiin, myös kolme orkesterialkusoittoa.  Hänen säveltämänsä on ensimmäinen suomalainen laulunäytelmä, joka oli N. H. Pinellon *Sommarnatten* (1847). Pinellon mukailemaan tekstiin sävelletty satunäytelmä *Den Bergtagna* (1850) sai vielä suuremman suosion. Edelleen, hän sävelsi saman kirjailijan tekstiin näytelmän *En Nylands Dragon*, samoin kuin lauluja Fredrik Berndtsonin näytelmään *Ur lifvets strid*. Topeliuksen tekstiin perustuvan oopperan *Sancta Maria* säveltäminen jäi sen sijaan Greveltä kesken. 

### Sävellyksiä
Greven sävellyksiä ovat:    
* *Sancta Maria*, ooppera (keskeneräinen)
* Kolme orkesterialkusoittoa
* Sävellys orkesterille ja kahdelle käyrätorvelle
* Jousikvartetti (1849)
* Musiikkia näytelmiin *Sommarnatten* (1847), *Den Bergtagna* (1850), *Ur lifvets strid* ja *En Nylands Dragon*
* *Variationen für Sopran über ein Thema von Paccini*
* Yksinlauluja kuten *Blommans lott*
* Piano- ja viulusävellyksiä

## Lähteet
* *Suomen säveltäjiä*, osa I (toinen painos, 1965), WSOY, toimittanut Einari Marvia.
*  Sivu 239. 

### Viitteet
Colón (Entre Ríos)

**Colón** on kaupunki Argentiinassa Entre Ríosin maakunnassa. Se sijaitsee Uruguayjoen länsirannalla vastapäätä Uruguayn Paysandúa. Kaupungissa on vajaat 25&nbsp;000 asukasta (2010).

Colónin ja Paysandún yhdistää 2&nbsp;350-metrinen, 1975 käyttöön otettu General Artigasin silta.

## Lähteet

## Aiheesta muualla
Paysandú

**Paysandú** on kaupunki Uruguayssa. Se on samananimisen departementin pääkaupunki ja vuonna 2011 siellä oli 76&nbsp;412 asukasta.  Kaupunki sijaitsee Uruguayjoen itärannalla vastapäätä Argentiinan Colónia. Kaupungit yhdistää vuonna 1975 käyttöön otettu 2&nbsp;350-metrinen General Artigasin silta.

## Lähteet

## Aiheesta muualla
Erik August Hagfors

**Erik August Hagfors** (28. syyskuuta 1827 Inkoo – 11. helmikuuta 1913 Jyväskylä) oli suomalainen lääkäri, opettaja ja säveltäjä.

## Henkilöhistoria
Hagforsin isä oli kanttori Erik Hagfors ja äiti Maria Helena Tallberg. Hänen puolisonsa vuodesta 1865 oli Selma Rosalie Danielsson (1825–1906). Kielitieteilijä Edwin Hagfors oli heidän poikansa.

Hagfors tuli ylioppilaaksi 1848 ja valmistui filosofian kandidaatiksi ja maisteriksi Helsingin yliopistosta 1853. Hän opiskeli myös lääketiedettä ja valmistui lääketieteen lisensiaatiksi 1862. Lääketieteen ja kirurgian tohtoriksi hän väitteli 1863. Hänen väitöskirjansa aihe oli *Difteriittinen tulehdus silmän limakalvossa*. Samoihin aikoihin hän toimi 1857 perustetun Helsingin Käsityöläiskuoron (Hantverkarnes Sångförening) ensimmäisenä johtajana. 

Hagforsin päätös antautua kokonaan säveltaiteen palvelukseen kypsyi vähitellen. Hän teki lopullisen ratkaisun jo vuonna 1862, jo ennen valmistumistaan lääketieteen ja kirurgian tohtoriksi. Hän matkusti Saksaan opiskelemaan musiikkia ja tutkimaan musiikinopetuksen menetelmiä. Hän tutustui musiikinopetukseen muun muassa Berliinissä ja Dresdenissä. Suomeen palattuaan hänet nimitettiin vuonna 1863 perustetun Jyväskylän seminaarin musiikinopettajaksi. Hän toimi tässä virassa kaikkiaan 30 vuotta ja teki tuona aikana laajakantoista työtä suomalaisen musiikinopetuksen ja kuorolaulun hyväksi. Hän muun muassa perusti Suomen ensimmäisen suomenkielisen naiskuoron ja laati suomenkielisen musiikinopetuksen ensimmäiset opetussuunnitelmat, oppimäärät ja menetelmät. Samalla hän teki kuitenkin myös lääkärin- ja kirurgintyötään ja erikoistui varsinkin silmälääketieteeseen. Hagfors mainitsi uransa myöhäisemmässä vaiheessa lehdistölle olevansa säveltäjän sijasta "amatööri ja musiikin harras ystävä".  

Jyväskylän Lounaispuistossa on E. A. Hagforsin muistomerkki, jonka on veistänyt taiteilija Pauli Koskinen. Patsas paljastettiin vuonna 1963.

## Taiteellinen tuotanto
### Sävellykset
Hagfors sävelsi useita kymmeniä kuorolauluteoksia, kuten "Laulu Vuokselle" ja "Laulappas mun kultasein", samoin kuin sovitti kansanlauluja. 

### Kirjallisia teoksia
Hagfors julkaisi muun muassa laulukokoelmia ja -harjoituksia, toimitti koraalikirjan sekä laati musiikin oppikirjoja:
* *Sångbok för Helsingfors lyceum* (1859)
* *Sångbok för Helsingfors Handtverkareföreningens sångkör* (1860-1862)
* *Suomalainen Lauluseppele I–III* (1871–1873)
* *Lauluharjoituksia* (1872)
* *Kaikuja Keski-Suomesta I–II* (1874)
* Antti Nordlundin koraalikirjan uudistettu laitos (1876)
* *Musiikkioppi* (1881)

## Lähteet

### Kirjallisuus
* Forss, Erkki: ''Erik August Hagfors: Toiminta Jyväskylän seminaarin musiikinlehtorina ja Suomen kuorolaulun kehittäjänä''. Suomen musiikkikirjastoyhdistyksen julkaisusarja 137. 2009.
* Marvia, Einari (toim.): *Suomen säveltäjiä I*. WSOY 1965.

### Viitteet

## Aiheesta muualla
*
Gualeguaychú

**Gualeguaychú** on kaupunki Entre Ríosin maakunnassa Argentiinassa. Se sijaitsee Gualeguaychújoen, Uruguayjoen sivujoen varrella noin 190 km Buenos Airesista. Se asukasluku on 76&nbsp;220 (INDEC 2001).

Libertador General San Martínin silta on yhdistää Gualeguaychún Uruguayn puoleiseen Fray Bentosiin. Silta on 5&nbsp;966 metriä pitkä ja se on yksi kolmesta Uruguayjoen Uruguayn ja Argentiinan välillä ylittävästä sillasta. Ympäristöaktivistit pitivät siltaa tukossa vuodesta 2006 lähtien vastustaessaan Fray Bentosin rakennettavaa Botnian sellutehdasta. Silta avattiin viimein kesällä 2010 kolmisen vuotta kestäneen saarron jälkeen.

## Lähteet
Fray Bentos

**Fray Bentos** on kaupunki läntisessä Uruguayssa lähellä Argentiinan rajaa. Kaupungin asukasluku vuonna 2011 oli noin 24&nbsp;400. Se on Río Negron departementin pääkaupunki.

Libertador General San Martínin silta ylittää Uruguayjoen Fray Bentosin kohdalla. Lähin kaupunki Argentiinan puolella on Gualeguaychú. Argentiinalaiset ympäristöaktivistit pitivät siltaa suljettuna kolmisen vuotta.

Vuonna 2005 suomalaisen Metsä-Botnian tytäryhtiö Botnia S.A. aloitti sellutehtaan rakentamisen Fray Bentosiin. Naapurimaa Argentiina on vastustanut hanketta väittäen tehtaan aiheuttavan ympäristöhaittoja. Fray Bentosin sellutehdas otettiin käyttöön vuonna 2007. Vuonna 2009 tehdas siirtyi UPM:n omistukseen.

## Lähteet

## Aiheesta muualla
Lauri Hämäläinen

**Lauri Hämäläinen** (10. elokuuta 1832 Rautalampi – 29. syyskuuta 1888 Helsinki) oli suomalainen säveltäjä, urkuri ja pianonvirittäjä. 
## Henkilöhistoria
Hämäläisen vanhemmat olivat sumiaislaislähtöinen seppä Johan Gabriel Hämäläinen ja Anna Pynnönen. Perheeseen kuului vanhempien lisäksi kymmenen lasta. Hämäläinen opiskeli Tukholman kuninkaallisessa musiikkiakatemiassa vuosina 1860–1864, toimittuaan sitä ennen jonkin aikaa Oulun ruotuväen soittokunnassa. Opinnot päätettyään hän toimi Viipurissa sotilaskapellimestarina,  Viaporissa urkurina ja Meissnerin teatteriorkesterin viulistina. Helsingin Vanhan kirkon urkuri hän oli vuosina 1871–1888 ja Helsingin lukkari- ja urkurikoulun urkujen soiton opettajana vuosina 1882–1888. Hämäläinen opetti muun muassa Oskar Merikantoa.  

Hämäläinen oli naimisissa vuodesta 1875 lähtien Emma Fredrika Kekonin (k. 1931) kanssa.  Heidän tyttärensä Armi (1885–1979) avioitui vuonna 1908 säveltäjä, kuoronjohtaja ja kirjailija Heikki Klemetin kanssa. Perheen poika Väinö Hämäläinen (1876–1940) oli taas taidemaalari, graafikko ja kuvittaja ja hänen poikansa jazzmuusikko, kapellimestari ja tuotantopäällikkö Olli Hämäläinen (1924–1984).

## Taiteellinen tuotanto
Hämäläisen sävellyksiin kuuluu mm. yksinlauluja kuten *Kuhun taidan verrata*. Hänen säveltämiään ovat myös *Turun marssi*, *Jyväskylän palokunnanmarssi*, *Valtiopäivien marssi* sekä laaja urkutuotanto, josta hän julkaisi kokoelmat *Orgelmusik för kyrkan* vuonna 1874 ja *Helmivyö* vuonna 1878. Hän myös toimitti vuonna 1868 ilmestyneen *Suomalaisia kansanlauluja ja tanssia* -teoksen.

## Lähteet
* *Suomen säveltäjiä*, osa I (toinen painos, 1965), WSOY, toimittanut Einari Marvia. 
*  

### Viitteet
Treinta y Tres

**Treinta y Tres** on samannimisen departementin pääkaupunki Itä-Uruguayssa. Kaupungin asukasluku on 25&nbsp;476 (2011).

Kaupungin nimi tarkoittaa 'kolmekymmentäkolme' ja se viittaa Juan Antonio Lavallejan johtamiin vapaustaistelijoihin, jotka vapauttivat Uruguayn brasilialaisten vallasta 1800-luvulla.

Treinta y Tres on keskellä maatalousaluetta sijaitseva kaupan ja teollisuuden keskus jolla on hyvät kulkuyhteydet: Kaupunki sijiatsee Panamericana-valtatien ja Montevideosta Rio Brancoon kulkevan pääradan varrella. Sillä on myös oma lentoasema.

## Lähteet
Salto (Uruguay)

**Salto Oriental** on Salton departementin pääkaupunki Uruguayn länsirajalla. Se sijaitsee Montevideosta 430 kilometriä luoteeseen Uruguayjoen itärannalla vastapäätä Argentiinan Concordiaa. Kaupungissa oli vuonna 2017 noin 132&nbsp;00 asukasta.

Saltoa ympäröivällä alueella viljellään viinirypäleitä ja sitrushedelmiä. Kaupungin tuotteisiin kuuluvat viini, lihasäilykkeet ja veneet. Kaupungilla on jokisatama ja Uruguayjoen yli johtaa 15 km kaupungeista pohjoiseen Salto Granden silta, joka kulkee voimalaitospadon päällä.

8. marraskuuta 2006 juhlittiin kaupungin 250-vuotisjuhlia.

## Lähteet
*
### Viitteet

## Aiheesta muualla
Concordia (Entre Ríos)

**San Antonio de Padua de la Concordia** on kaupunki Entre Ríosin maakunnassa Argentiinassa Uruguayjoen länsirannalla vastapäätä Uruguayn Saltoa. Joki on kaupunkien kohdalla 500–700 m leveä. 
Concordian urbaanilla alueella oli vuonna 2010 noin 150&nbsp;000 asukasta. 

Uruguayjoen yli johtaa 30 km kaupungeista pohjoiseen Salto Granden silta, joka kulkee voimalaitospadon päällä.

## Lähteet

## Aiheesta muualla

* http://www.concordia.gov.ar/
Florida (Uruguay)

**Florida** on Floridan departementin pääkaupunki Uruguayssa. Kaupungin asukasluku vuonna 2011 oli 33&nbsp;639.

Kaupunki on perustettu 1809 nimellä *San Fernando de la Florida Blanca*. Se sijaitsee pienen Santa Lucía Chico -joen varrella.

Kaupungin lähellä on kallio (Piedra Alta de la Florida), jolta annettiin 25. elokuuta 1825 maan itsenäisyysjulistus. Kaupungissa säilytetään myös 33:n Neitsyttä (Virgen de los Treinta y Tres), joka on Uruguayn kansallinen symboli.

## Lähteet

## Aiheesta muualla
Apeksi

**Apeksi** on suunta, jota kohden tietty taivaankappale liikkuu. Aurinko liikkuu suhteessa lähitähtiin. Auringon apeksi sijaitsee Herkuleen tähdistössä lähellä Vegan tähteä. Apeksiliikkeen huomasi ensimmäisenä William Herschel 1783. Friedrich Wilhelm August Argelander määritteli sen sitovasti. Auringon antiapeksi on vastakkaisessa suunnassa lähellä Zeta Canis Minorista.

Maan apeksi on piste, jota kohti maa liikkuu kulkiessaan oman akselinsa ja Auringon ympäri.

## Lähteet
* Ursa: Apeksi
* Ursa:Sporadiset meteorit
San José de Mayo

**San José de Mayo** on San Josén departementin pääkaupunki Uruguayssa. Kaupungissa oli vuonna 2011 noin 36&nbsp;700 asukasta.

Kaupunki sijaitsee Montevideo–Colonia del Sacramenton rautatien varrella ja teiden 3 ja 11 risteyksessä. Kaupunki on perustettu 1783 ja julistettu kaupungiksi 1856. Kaupungin perustajat olivat Espanjan Leónin Maragateríasta (Leónista Astorgan läheltä) tulleita siirtolaisia, jonka vuoksi kaupungin asukkaita kutsutaan edelleen joskus nimellä *maragatos/-as*.

## Lähteet

## Aiheesta muualla
Tacuarembó

**Tacuarembó** on Tacuarembón departementin pääkaupunki Uruguayssa. Kaupungin asukasluku vuoden 2004 väestönlaskennassa oli 51&nbsp;224. Arvio vuodelle 2012 on 54&nbsp;994.

Kaupunki on perustettu 1832, sen nimi oli aluksi San Fructuoso. Nykyisen nimensä se sai 1912.

## Lähteet

## Aiheesta muualla
Maldonado

**Maldonado** on Maldonadon departementin pääkaupunki Kaakkois-Uruguayssa. Kaupungin asukasluku on 62&nbsp;590 (2011).

Se sijaitsee Río de la Platan rannikolla. Kaupungin naapurina on suosittu lomakohde Punta del Este.

Kaupungin perusti Montevideon kuvernööri José Joaquín de Viana 1755–1757.

## Lähteet

## Aiheesta muualla

* http://www.maldonado.gub.uy/
Erika Hess

**Erika Hess** (s. 6. maaliskuuta 1962 Grafenort, Engelberg, Obwalden, Sveitsi) on entinen sveitsiläinen alppihiihtäjä.

Hess on yksi kaikkien aikojen parhaista alppihiihtäjistä. Hän voitti vuosina 1982–1987 kuusi maailmanmestaruutta, joista kolme tuli alppiyhdistetyssä, kaksi pujottelussa ja yksi suurpujottelussa. Lake Placidin olympialaisista hänellä on pronssi pujottelusta.

Maailmancupin kokonaiskilpailun Hess voitti kaksi kertaa vuosina 1982 ja 1984. Lisäksi hän voitti pujottelucupin viisi kertaa sekä suurpujottelucupin ja alppiyhdistetyn kerran. Osakilpailuvoittoja kertyi 31 kappaletta, 21 niistä pujottelussa.

Viimeisen kilpailunsa hän laski maaliskuussa 1987, jonka jälkeen lopetti uransa vain 25-vuotiaana.

## Maailmancupin osakilpailuvoitot

## Lähteet

* 
* Tilastoja
Mikko Korhonen

**Veli-Mikko Korhonen** (14. lokakuuta 1936 – 19. elokuuta 1991) oli suomalainen kielitieteilijä. Hän toimi urallaan muun muassa Helsingin yliopiston humanistisessa tiedekunnassa suomalais-ugrilaisen kielentutkimuksen henkilökohtaisena ylimääräisenä professorina vuosina 1973–1991.

Korhonen tuli ylioppilaaksi Kuopion klassillisesta lyseosta (1955). Helsingin yliopistosta hän valmistui filosofian kandidaatiksi (1959), lisensiaatiksi (1965) ja edelleen tohtoriksi (1969). Hän teki opinto- ja tutkimusmatkoja Unkariin (1960) sekä Neuvostoliittoon (1965, 1975 ja 1976). Helsingin yliopiston dosentti hän oli vuosina 1967–1973.

Työurallaan Korhonen toimi tutkijana (votjakin murresanakirjatyössä 1960–1967), Helsingin yliopiston suomalais-ugrilaisen kielentutkimuksen tilapäisenä assistenttina (1967), valtion humanistisen toimikunnan nuorempana tutkijana (1967–1970) ja vanhempana tutkijana (1970–1973), jolloin hän toimi myös Münchenin yliopiston vierailevana professorina (1969–1970) ja Turun yliopiston suomen kielen virkaa tekevänä professorina (syyslukukauden 1970). Helsingin yliopiston suomalais-ugrilaisen kielentutkimuksen henkilökohtainen ylimääräinen professori hän oli vuosina 1973–1991, jona aikana hän hoiti varsinaisen professorin virkaa useaan otteeseen, ekä Suomen Akatemian tutkijaprofessori vuosina 1990–1991. 

Korhonen oli aktiivinen suomalais-ugrilaisiin ja erityisesti saamelaiskieliin liittyvien aiheiden tutkija ja suurella panoksella mukana myös aihepiiriä sivuavassa järjestötyössä. Hän toimi Savolaisen osakunnan inspehtorina (1975–1983).

Mikko Korhonen oli naimisissa Eeva Riitta Linkolan kanssa (1957–1982) ja professori Ulla-Maija Kulosen kanssa (vuodesta 1984 kuolemaansa saakka).

## Kirjallista tuotantoa
* Korhonen, Mikko 1967: *Die Konjugation im lappischen : Morphologisch-historische untersuchung, I. Die finiten formkategorien.* Suomalais-ugrilaisen seuran toimituksia ; 143 Helsinki :  Suomalais-ugrilaisen seuran toimituksia , 1967.
* Korhonen, Mikko, Jouni Mosnikoff ja Pekka Sammallahti 1973: *Koltansaamen opas.* Castrenianumin toimitteita ; 4. Helsinki : Suomalais-ugrilainen seura
* Korhonen, Mikko 1974: *Die Konjugation im Lappischen : morphologisch-historische Untersuchung. Die nominalen Formkatergorien 2.* Suomalais-ugrilaisen seuran toimituksia ; 155
* Korhonen, Mikko 1981: *Johdatus lapin kielen historiaan*. Suomalaisen kirjallisuuden seuran toimituksia ; 370. Helsinki, 1981.
* Korhonen, Mikko 1986: *Finno-Ugrian language studies in Finland 1828–1918*. The History of learning and science in Finland 1828–1918 ; 11.  Helsinki, 1986.
* Korhonen, Mikko 1993: *Kielen synty*. Teoksen lopulliseen muotoon toimitti Ulla-Maija Kulonen. Porvoo : Werner Söderström, 1993.
* Salminen, Tapani (red.) 1996: *Typological and historical studies in language by Mikko Korhonen : a memorial volume published on the 60th anniversary of his birth. Edited by Tapani Salminen.* Suomalais-ugrilainen seuran toimituksia ; 223

## Lähteet

## Aiheesta muualla
* Helsingin yliopisto: Veli-Mikko Korhonen
Canelones

**Canelones** on Canelonesin departementin pääkaupunki Uruguayssa. Vuonna 2010 kaupungin arvioitu asukasluku oli 20&nbsp;559.

Kaupunki perustettiin 1782 Juan Miguel de Lagunan käskystä nimellä *Villa de Nuestra Señora de Guadalupe* ja siitä tuli kaupunki 1916.

Kaupungista tuli Río de la Platan yhdistyneiden provinssien Itäisen provinssin (nyk. Uruguay) pääkaupunki 1813 José Gervasio Artigasin käskystä. Kaupungissa suunniteltiin 1828 vielä maan lippu perustuslakia säätävälle kokoukselle ja parlamentille Joaquín Suárezin aloitteesta.

## Lähteet

## Aiheesta muualla
Friedrich Wilhelm von Erdmannsdorff

**Friedrich Wilhelm von Erdmannsdorff** (18. toukokuuta 1736 Dresdenissä – 9. maaliskuuta 1800 Dessaussa) oli saksalainen arkkitehti ja arkkitehtuuriteoreetikko.

Erdmannsdorffia pidetään Saksan merkittävimpänä varhaisen uusklassisen arkkitehtuurin edustajana. Hänen töihinsä kuuluu Wörlitzin linna, joka rakennettiin Erdmannsdorffin suunnitelmie mukaan Dessau-Wörlitzin puistoon lähelle Dessauta. Se on Euroopan mantereen varhaisimpia uusklassisia rakennuksia. Erdmannsdorffin kuuluisin oppilas oli Friedrich Gilly, joka oli puolestaan Karl Friedrich Schinkelin opettaja.

## Lähteet

## Aiheesta muualla
*Friedrich Wilhelm von Erdmannsdorff ArchInformin sivuilla 
*Erdmannsdorffin biografia Artnetissä 
*Teoksia Erdmannsdorffista
Mercedes (Uruguay)

**Mercedes** on Sorianon departementin pääkaupunki Uruguayssa Río Negron varrella. Kaupungin asukasluku vuonna 2011 oli noin  42&nbsp;000.

Nykyisin suurin työllistäjä on paperiteollisuus.

Kaupungin perusti isä Manuel Antonio de Castro y Careaga vuonna 1788 nimellä *Capilla Nueva de las Mercedes*. Siitä tuli departementin pääkaupunki 1857.

Kaupungissa annettiin pian Buenos Airesin toukokuun vallankumouksen jälkeen 27. helmikuuta 1811 Asencion julistus (Grito de Asencio), joka aloitti Itäprovinssin vallankumouksen. Kenraali José Gervasio Artigas perusti päämajansa nykyiseen Nuestra Señora Del Huerton kouluun, josta käsin antoi 11. huhtikuuta 1811 Mercedeksen julistuksen.

## Lähteet

## Aiheesta muualla
Salto

**Salto** voi tarkoittaa seuraavia asioita:
*Salto, kaupunki Brasiliassa
*Salto, kaupunki Italiassa
*Salto, kaupunki Uruguayssa
*Salto, departementti Uruguayssa
Wörlitz

**Wörlitz** on Saksan entinen kunta ja nykyinen Oranienbaum-Wörlitzin kaupungin osa Saksi-Anhaltin osavaltion Landkreis Wittenbergin piirissä. Oranienbaum-Wörlitz muodostettiin usean kunnan kuntaliitoksen myötä 1. tammikuuta 2011. Tällöin Wörlitzissä oli 1&nbsp;513 asukasta ja sen pinta-ala oli 28,0 neliökilometriä. Wörlitz sijaitsee Elben eteläpuolella Dessaun ja Wittenbergin välissä. Wörlitzin pohjoispuolella on alueen suurin juolua Wörlitzjärvi.

Wörlitz on mainittu ensimmäisen kerran vuonna 1004 ja kaupunginoikeudet se sai jo 1440. Siellä sijaitsee Wörlitzin puisto, joka on merkittävä osa UNESCOn maailmanperintöluettelossa olevaa Dessau-Wörlitzin puutarhavaltakuntaa.

## Lähteet

## Aiheesta muualla

*Wörlitz Oranienbaum-Wörlitzin kaupungin kotisivuilla  
*Wörlitz-Information
Graani

**Graani** on vanha massan mittayksikkö. Sanan kantasanana on latinan *granum* ’jyvä’, ja se on alun perin vastannut yhden viljanjyvän painoa. Graani oli määritelty Ruotsissa eri tavaroille eri tavoin, ja sen paino on vaihdellut 50 ja 65 milligramman välillä. Jalokivien ja helmien painona se oli  karaattia, kullan ja hopean painona  karaattia eli 811,999&nbsp;mg.. Ennen metrijärjestelmän käyttöönottoa apteekkitavaroiden graani oli  krupulaa eli  drakmaa, eri aikoina välillä 60,0–62,1&nbsp;mg.. Yksi unssi (29,69&nbsp;g) vastasi 280 graania.  Saksassa tavallisin oli Nürnbergin graani, joka oli  naulaa eli 62,1&nbsp;mg.

Anglosaksisissa mittayksiköissä graani () on yhtä kuin  naulaa eli 64,79891 milligrammaa. Vaikka käytössä on erilaisia anglosaksisia naulan määritelmä (*avoirdupois* ja *troy*), graanin massa on yksiselitteinen. Avoirdupois-naula vastaa 7&nbsp;000 graania ja troy-naula 5&nbsp;760 graania. Avoirdupois-unssi vastaa 437,5 graania ja troy-unssi puolestaan 480 graania.

## Lähteet
Colonia del Sacramento

**Colonia del Sacramento** on Colonian departementin pääkaupunki Uruguayssa Río de la Platan rannalla vastapäätä Argentiinan Buenos Airesia. Kaupungin asukasluku on 21&nbsp;714 (2004). Se sijaitsee 177 kilometriä pääkaupunki Montevideosta.

Kaupungin perustivat vuonna 1680 portugalilaiset Manuel de Lobon johdolla. Siitä kiistelivät toiselle puolelle estuaaria asettuneet espanjalaiset. Kaupunki palasi Portugalille Utrechtin rauhassa 1713 ja vaihtoi omistajaa vuoden 1750 Madridin rauhassa, Pariisin rauhassa 1763 ja San Ildefonson rauhassa 1777, jossa se jäi Espanjalle. Myöhemmin se joutui uudelleen Portugalille ja Brasilialle 1816 koko *Banda Orientalin* (Uruguay) yhteydessä.

Näkemisen arvoisia kohteita ovat kaupungin puolustukseen 1745 rakennettu nostosilta Puerta de la Ciudadela, Faron majakka ja Bastion del Carmen. Kaupungin Plaza Mayorin varrella sijaitsevat portugalilainen museo ja kunnallismuseo. Kaupungin härkätaisteluareena valmistui 1910, mutta härkätaistelut kiellettiin 1912.

Kaupungin historiallinen kaupunginosa nimettiin Unescon maailmanperintökohteeksi 1995.

## Aiheesta muualla

## Lähteet
Riesigk

**Riesigk** on Saksan entinen kunta ja nykyinen Oranienbaum-Wörlitzin kaupungin osa Saksi-Anhaltin osavaltion Landkreis Wittenbergin piirissä. Oranienbaum-Wörlitz muodostettiin usean kunnan kuntaliitoksen myötä 1. tammikuuta 2011. Tällöin Riesigkissä oli 203 asukasta ja sen pinta-ala oli 6,13 neliökilometriä. Riesigk sijaitsee Elben eteläpuolella. Paikkakunta tunnettiin alkujaan nimellä *Riswig*.

Kunnan nähtävyyksiin kuuluvat 1700-luvun lopun uusgoottilainen kirkko ja lähellä sijaitseva Dessau-Wörlitzin puutarha, joka kuuluu Unescon maailmanperintöluetteloon.

## Lähteet

## Aiheesta muualla
Kosteus

**Kosteus** ilmaisee veden tai vesihöyryn määrää toisessa aineessa. Kosteus voidaan ilmaista useilla eri tavoilla absoluuttisena tai suhteellisena kosteutena. Ilmankosteus on merkittävin kosteussuure, mutta myös monilla muilla kosteuksilla, kuten rakennusmateriaalien ja polttoaineiden kosteudella on merkitystä.

## Absoluuttinen kosteus
Absoluuttinen kosteus ilmoittaa veden tai vesihöyryn määrän tietyssä tilavuudessa tai massayksikössä toista ainetta. Se kuvaa nimensä mukaisesti ilman absoluuttista vesisisältöä. Nimellisesti absoluuttisella kosteudella tarkoitetaan vesihöyryn massan suhdetta tämän vesihöyrymäärän sisältämän ilman tilavuuteen. Käytännössä absoluuttinen kosteus on käsitteenä moninainen ja aina tulisi tarkistaa mitä sillä on tarkoitettu. Tilavuutena tai massana voi olla joko kuivan tai kostean aineen tilavuus tai massa. Yksiköinä voi siis olla esimerkiksi kg/m³, g/m³, kg/kg tai g/kg.

Absoluuttinen kosteus **AH** voidaan esittää esimerkiksi seuraavilla tavoilla:

: AH  = \frac{m_{\mathrm{t}} - m_{\mathrm{k}}}{V_{\mathrm{k}}} = \frac{m_{\mathrm{v}}}{V_{\mathrm{k}}}, 
missä
* *m*t on kostean aineen massa
* *m*k on kuivan aineen massa
* *V*k on kuivan aineen tilavuus
* *m*v on aineen sisältämän vesihöyryn massa.

### Sekoitussuhde

Sekoitussuhde on aineen sisältämän veden tai vesihöyryn massan suhde kuivan aineen massaan. Kyllästyssekoitussuhteella tarkoitetaan ilman suurinta sekoitussuhteen arvoa ilman vesihöyryn tiivistymisen alkamista. Yksikkönä käytetään useimmiten joko kg/kg tai g/kg. Joidenkin aineiden, kuten puun tilavuus muuttuu kosteuden funktiona, joten niiden absoluuttinen vesisisältö kannattaa ilmaista esimerkiksi veden massan suhteena kuivan aineen massaan. Sekoitussuhde **MRi** lasketaan seuraavasti:

: MRi = \frac{m_{\mathrm{t}} - m_{\mathrm{k}}}{m_{\mathrm{k}}} = {m_v \over m_k} 

### Ominaiskosteus
Ominaiskosteus kertoo aineen sisältämän veden tai vesihöyryn massan suhteen aineen kokonaismassaan. Aineen kokonaismassassa on siis myös aineen sisältämän veden massa mukana. Kyllästyskosteudella tarkoitetaan ilman suurinta ominaiskosteuden arvoa ilman vesihöyryn tiivistymisen alkamista. Yksikkönä käytetään joko kg/kg tai g/kg.

: SH = {m_v \over m_t} = {m_v \over m_v+m_k} 

Ominaiskosteus ja sekoitussuhde riippuvat toisistaan seuraavilla tavoilla:

: SH = {MRi \over 1+MRi} 

: MRi = {SH \over 1-SH} 

## Suhteellinen kosteus
Suhteellinen kosteus on todellisen vesihöyrynpaineen ja kyllästyshöyrynpaineen välinen suhde tietyssä lämpötilassa ts. ilmassa olevan vesihöyryn määrä suhteessa suurimpaan mahdolliseen. Suhteellinen kosteus ilmoitetaan prosentteina (%) 

Suhteellinen kosteus **RH** voidaan laskea:

 RH = {p_{(H_2O)} \over p^*_{(H_2O)}} \times 100\%

missä
*  {p_{(H_2O)}}  on veden osapaine kaasuseoksessa 
*  {p^*_{(H_2O)}}  on vesihöyryllä kylläisen ilman veden osapaine kaasuseoksessa kyseisessä lämpötilassa eli kyllästysosapaine.

## Lähteet

## Aiheesta muualla

* Vaisala Humidity Calculator
*Kosteuden mittaamisen eKirja (Vaisala)
Lumparlandin kirkko

**Lumparlandin kirkko** () on kirkkorakennus Lumparlandissa, Ahvenanmaalla. Se on pyhitetty Pyhälle Andreakselle ja rakennettu 1720-luvulla. Kirkko on tyypiltään puinen päätytornillinen pitkäkirkko.

Ensimmäinen maininta Lumparlandin kirkosta on vuodelta 1544, jolloin se oli kappeli. Nykyinen kirkkorakennus on järjestyksessään kolmas, ja se rakennettiin 1720-luvulla. Se korvasi samalla paikalla aiemmin sijainneen kirkon, joka tuhoutui tulipalossa isovihan aikana. Kirkko oli väritykseltään punainen, mutta se maalattiin myöhemmin keltaiseksi. Kirkko ehti olla keltaisessa värityksessä joitain vuosikymmeniä, kunnes se maalattiin valkoiseksi 1800-luvun lopulla.

Kirkossa on muun muassa vuodelta 1887 peräisin oleva alttaritaulu, jonka on maalannut Victor Westerholm, sekä vuodelta 1842 peräisin oleva saarnastuoli. Kirkon 5-äänikertaiset urut on uudistanut Hans Heinrich vuonna 1971. Urkujen julkisivu on 1880-luvulta.

## Lähteet

## Aiheesta muualla
Kysta

**Kysta** (, kystis, ”rakkula”) on lääketieteessä nesteen tai puolikiinteän aineen täyttämä epänormaali ontelo tai rakkula kehossa. Kysta voi syntyä esimerkiksi infektion seurauksena, tai se voi olla synnynnäinen eli johtua häiriöstä sikiönkehityksessä. Kystia voi esiintyä muun muassa munuaisissa, maksassa, munasarjoissa, nivelpussissa, poskionteloissa, leukaluussa sekä rinnoissa. Rinnoissa kystia esiintyy etenkin hedelmällisessä iässä olevilla naisilla, ja ne häviävät yleensä menopaussi-iässä. Poskionteloissa kysta voi aiheuttaa poskiontelontulehduksen oireita, kuten paineen tunnetta. Maksan tai munuaisen kysta voi olla sattumalöydös ultraäänitutkimuksessa eikä vaadi välttämättä mitään hoitoa. Munuaisissa ne ovat erityisen tavallisia, sillä niitä todetaan joka toisella yli 50-vuotiaalla. Kystan voi mahdollisesti leikata.

Biologiassa kysta tarkoittaa tiettyjen parasiittien nukkuvan vaiheen muotoa, jossa eliöllä on ympärillään suojakuori.

Bronkogeenisellä kystalla tarkoitetaan keuhkojen synnynnäistä epämuodostumaa, jonka voi yleensä leikata.

## Katso myös
*Bakerin kysta
*Kystinen fibroosi
*Munasarjojen monirakkulaoireyhtymä
*Polykystinen munuaistauti
*Polykystinen maksatauti
*Maksakysta

## Lähteet

## Aiheesta muualla
Saltvikin kirkko

**Saltvikin kirkko** on kirkkorakennus Saltvikissä Ahvenanmaalla. Se on pyhitetty Pyhälle Marialle. Sen paikalla sijaitsi ennen muinoin puukirkko, jonka se korvasi. Rakennuksen runkohuone voidaan ajoittaa 1300-luvun puolivälin jälkeiselle ajalle, ehkä 1370-luvulle. Kirkon torni on puolestaan 1380-luvulta. 1700-luvun puolessa välissä torniin lisättiin barokkihenkinen yläosa. Kirkossa on muun muassa vuodelta 1832 oleva saarnatuoli, vuodelta 1862 oleva Robert Wilhelm Ekmanin suunnittelema alttaritaulu, sekä vuonna 1659 valmistunut maalaus, joka esittää Pyhää Yrjöä ja lohikäärmettä. Saarnatuoli sijaitsi aiemmin kirkkosalin vasemmalla sivulla, mutta se siirrettiin nykyiselle paikalleen kirkon viimeisessä, vuosina 1956–1957 tehdyssä peruskorjauksessa. Tällöin rakennettiin myös urkuparvi.

Kirkon 19-äänikertaiset urut on rakentanut Veikko Virtanen vuonna 1973.

## Katso myös
*Luettelo Suomen keskiaikaisista kivikirkoista

## Lähteet

## Aiheesta muualla

*
Autosotamies

**Autosotamies** on Suomen puolustusvoimien koulutushaara ja sotamiestä vastaava sotilasarvo. Autosotamiehet palvelevat nykyisin kuusi tai kaksitoista kuukautta. Kuusi kuukautta palveluksessa olevat palvelevat huoltomiehinä tai b-kuljettajina. Kaksitoista kuukautta palvelevat koulutetaan ajamaan kuorma-auton tai raskaan perävaunun yhdistelmää. Autosotamiehet palvelevat autojoukoissa ja erillisissä autokomppanioissa, kuten 1. erillinen autokomppania tai 4. erillinen autokomppania. 

Kahdentoista kuukauden palveluksen suorittaneella kuljettajalla on mahdollisuus saada puolustusvoimilta tutkintotodistus, jolla voi hakea yhdistelmäkorttia siviiliin.
Getan kirkko

**Getan kirkko** on kirkkorakennus Getassa Ahvenanmaalla. Se on pyhitetty todennäköisesti Pyhälle Yrjölle. Kivikirkko rakennettiin 1400-luvun puolivälissä tai loppupuolella. Ensimmäinen maininta kirkon olemassaolosta on vuodelta 1484. Myös 1500-luvun alkua on esitetty rakennusajaksi. Kirkon nykyinen sakaristo on rakennettu alkuperäisen tilalle 1700-luvulla. Runkohuoneen ovi- ja ikkuna-aukkoja suurennettiin tuntuvasti, jopa suhteettomastikin, 1800-luvulla, jolloin myös rakennettiin tiilinen eteinen vanhan puisen asehuoneen tilalle sekä kirkkosalin puinen tynnyriholvi. Getan kirkko toimi kappelina 1900-luvun alkuun. Kirkossa on muun muassa vuonna 1685 lahjoitettu alttaritaulu sekä saarnatuoli vuodelta 1842. Muista Ahvenanmaan kivikirkoista poiketen Getan kirkossa ei ole tornia vaan erillinen kellotapuli, joka on peräisin 1600-luvulta. Kirkossa on saksalaisen Riegerin valmistamat 8-äänikertaiset urut vuodelta 1931.
Kirkossa on neliosainen alttaritaulu vuodelta 1685. Osat ovat "Ehtoollinen", "Taivaaseenastuminen", "Paimenten kumarrus ja Kristuksen ruoskiminen" sekä "Getsemane ja Ristiinnaulittu". Kellotapulissa on kolme kelloa, joista nuoremmat ovat vuosilta 1749 ja 1816. Vanhimman kellon ikää ei varmuudella tiedetä, mutta sen arvellaan olevan keskiaikaista alkuperää.

## Katso myös
*Luettelo Suomen keskiaikaisista kivikirkoista

## Lähteet

## Aiheesta muualla

*
Bringing Back the Balls to Stockholm 2006

**Bringing Back the Balls to Stockholm 2006** on Lordi-yhtyeen DVD-julkaisu, joka julkaistiin Ruotsissa 7. helmikuuta 2007 ja Suomessa 21. helmikuuta 2007. Konsertti on taltioitu 16. syyskuuta 2006 Tukholmassa Lordin *[[Bringing Back The Balls To Europe|Bringing Back the Balls to Europe]]* -kiertueella. DVD:llä ei ole koko konserttia vaan levyltä on karsittu muutamia kappaleita.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
* http://www.dvdplaza.fi/leffakanta/nayta.php?sid=6220
* http://www.filmifin.com/FF20/arvostelu.php?site=filmi&id=988
Diabeettinen nefropatia

**Diabeettinen nefropatia** on diabeteksen komplikaationa aiheutuva munuaistauti. 

Munuaissairaus on diabeetikoilla varsin yleinen lisätauti. Tyypin 1 diabetesta potevista noin 33 % saa nefropatian 15–20 vuoden sisällä. Munuaisissa on jo ehtinyt tapahtua haitallisia muutoksia 20 prosentilla henkilöistä, joilla juuri todetaan tyypin 2 diabetes. 

Diabeettisen munuaistaudin merkki on lisääntyvä albumiinin erittyminen virtsan mukana. Tässä varhaisessa vaiheessa (mikroalbuminuria) oireita ei ilmene, ja taudin seulominen onkin tärkeää. Pahetessaan sairaus aiheuttaa munuaisten vajaatoimintaa. Vajaatoiminta kehittyy noin 10–15 %:lle henkilöistä, joilla mikroalbuminuriaa on jo ilmennyt. Sairastumisen riskiä kasvattaa pitkäaikainen huono sokeritasapaino. Sairauteen liittyy retinopatia, silmän verkkokalvon häiriö. 

Diabeettista nefropatiaa voidaan ennaltaehkäistä muutamilla tavoilla. Diabeetikon tulee noudattaa hyvää sokeritasapainoa ja pitää verenpaine normaalina. Myös tupakoinnista pidättäytyminen ehkäisee munuaistautia diabeetikoilla. Miehillä diabeettisten munuaismuutosten riski on suurempi kuin naisilla. Jos potilaalle on jo kehittynyt munuaistautia, sen eteneminen on varhaisessa vaiheessa mahdollista pysäyttää tai sitä voidaan hidastaa merkittävästi. Joissakin tapauksissa saatetaan joutua turvautumaan dialyysihoitoon tai munuaisensiirtoon. Diabetekseen liittyvä munuaistauti on tavallisin dialyysin ja munuaisensiirron aihe.

## Katso myös
*Hyperglykemia

## Lähteet
Jalo villi

**Jalo villi** () on hyvä, arvokas ja jalo “primitiivistä” kulttuuria edustava henkilöhahmo, jota sivistys ei ole vielä ehtinyt pilata. Kuvitelma jalosta villistä liittyy oletukseen, jonka mukaan "luonnontilassa" elävät ihmiset olisivat puhtaampia, viattomampia ja vapaampia kuin niin sanotuissa kehittyneissä yhteiskunnissa elävät.

Ajatus on varhaisessa muodossaan esillä jo Tacituksen teoksessa *[[Germania (kirja)|Germania]]*, mutta erityisen suosittu jalon villin käsite oli 1600-luvulta 1800-luvun alkupuolelle, ja se esiintyy muun muassa John Drydenin kirjassa *The Conquest of Granada* ja Jean-Jacques Rousseaun teoksessa ''Émile''.

Useimmin jalon villin roolissa ovat intiaanit, esimerkiksi Drydenin, Chateubriandin, Southeyn ja Longfellowin teoksissa. Monesti näissä teoksissa on kysymys reaktiosta materialismia, keinotekoisuutta, autoritääristä hallintojärjestelmää tai modernia elämää vastaan. Suomessa puolestaan karelianistit erottivat jalon villin piirteitä runonlaulaja Larin Paraskessa.

Kirjallisuudessa jaloja villejä ovat luoneet James Fenimore Cooper, Karl May ja Jean-Jacques Rousseau. Jalon villin piirteitä on myös vaikkapa Akira Kurosawan elokuvan *[[Dersu Uzala (vuoden 1975 elokuva)|Dersu Uzala]]* nimihenkilössä. Yksi kuuluisimpia jaloja villejä on Edgar Rice Burroughs’n Tarzan-hahmo.

## Jalon villin tunnusmerkkejä
Tällaista ”villiä” on usein luonnehdittu seuraavilla määreillä:

* elää harmoniassa luonnon kanssa
* uskollisuus ja epäitsekkyys
* viattomuus
* kykenemättömyys valehteluun
* ruumiillinen terveys
* moraalinen rohkeus
* luontainen älykkyys ja itseopittu viisaus

## Lähteet
*Hosiaisluoma, Yrjö: *Kirjallisuuden sanakirja*. WSOY 2003. 
### Viitteet
Itäkeskuksen uimahalli

**Itäkeskuksen uimahalli** on yksi Helsingin liikuntapalvelujen neljästä omasta uimahallista. Se sijaitsee Helsingissä, mutta nimestään huolimatta Puotinharjussa eikä Itäkeskuksessa. Uimahalli on louhittu maan alle kallioon ja siinä on tiloja kahdessa kerroksessa. Kerrallaan sinne mahtuu noin tuhat kävijää. Uimahalli on myös muutettavissa 3&nbsp;800 hengen väestönsuojaksi. Uimahallissa sijaitsee myös kahvio ja kuntosali. Itäkeskuksen uimahalli on avattu vuonna 1993.

Hallin iso allas on pituudeltaan 50 metriä, ja se on jaettavissa kahdeksi noin 25 metrin altaaksi. Altaan syvempää päätä käytetään iltaisin usein vesipalloiluun. Isossa altaassa on myös viiden metrin hyppytorni ja kolmen metrin ponnahduslauta, vesihierontapisteitä ja vesiliukumäki. Uimahallissa on kuusi saunaa, joista yksi on miesten ja naisten puoliin jaettu höyrysauna.

Uimahallissa on käytössä klooripuhdistus.

## Altaat
* Iso allas: 19&nbsp;m × 50&nbsp;m
* Opetusallas: 11&nbsp;m × 14&nbsp;m
* Lastenallas: 11&nbsp;m × 14&nbsp;m
* Kylmävesiallas
* Poreallas

## Lähteet

## Aiheesta muualla

*Liikuntavirasto
Kristianstadin korkeakoulu

**Kristianstadin korkeakoulu** () on korkeakoulu Kristianstadin kunnassa, Ruotsissa. Se perustettiin vuonna 1977, ollen yksi Ruotsin nuorimmista korkeakouluista. Korkeakoululla on noin 11&nbsp;000 opiskelijaa. Nykyiseen pääkampukseensa korkeakoulu muutti vuonna 1995.

## Aiheesta muualla
* Virallinen sivusto
* Korkeakoulun esite (PDF)
Linda McCartney

**Linda Louise McCartney**, o.s. **Eastman** (24. syyskuuta 1941 – 17. huhtikuuta 1998) oli yhdysvaltalainen valokuvaaja, muusikko ja eläinoikeusaktivisti. Hän oli Paul McCartneyn vaimo ja kirjoitti useita kasvisruokakeittokirjoja. 

## Elämä

Linda syntyi New Yorkissa ja valmistui Scarsdale High Schoolista 1959. Eastman solmi ensimmäisen avioliittonsa Arizonan yliopistolla tapaamansa John Melvin Seen kanssa 18. kesäkuuta 1962. Heille syntyi joulukuussa tytär Heather Louise. Pariskunta kuitenkin erosi kesäkuussa 1965.

Ennen avioliittoaan Paul McCartneyn kanssa Eastman toimi ammattivalokuvaajana. Hän otti kuvia useista kuuluisista populaarimusiikin esittäjistä, kuten Aretha Franklinista, Jimi Hendrixistä, Bob Dylanista, Janis Joplinista, Eric Claptonista, Simon and Garfunkelista, The Whosta, The Doorsista ja The Rolling Stonesista. 

Linda tapasi Paul McCartneyn Lontoossa 15. toukokuuta 1967. Pari avioitui 12. maaliskuuta 1969. Paul adoptoi Heather Louisen, Lindan tyttären edellisestä avioliitosta. Lisäksi pari sai kolme yhteistä lasta, Mary Annan, Stella Ninan ja James Louisin. 

Linda McCartneyllä todettiin rintasyöpä vuonna 1995. Sairaus ehti levitä maksaan, ja McCartney kuoli Tucsonissa, Arizonassa vuonna 1998. Lindalla on lapsenlapsia, jotka kaikki ovat syntyneet hänen kuolemansa jälkeen:

* Arthur Alistair Donald (s. 3. huhtikuuta 1999)
* Elliot Donald (s. 1. elokuuta 2002)
* Miller Alasdhair James Willis (s. 25. helmikuuta 2005)
* Bailey Linda Olwyn Willis (s. 8. joulukuuta 2006)
* Beckett Robert Lee Willis (s. 8. tammikuuta 2008) 

Linda oli kasvissyöjä ja tuki muun muassa PETAn ja Viva!n toimintaa. PETA perusti McCartneyn kuoleman jälkeen hänen kunniakseen nimetyn Linda McCartney Memorial Awardin.

## Muusikonura

Paul McCartneyn The Beatles -yhtye lopetti toimintansa 1970. McCartney otti vaimonsa mukaan uuteen yhtyeeseensä Wingsiin. Yhtye pääsi listoille, ja McCartneyt vaikuttivat sen vaihtelevassa kokoonpanossa Wingsin hajoamiseen asti 1981. Linda McCartney on esiintynyt myös vierailevana artistina Ringo Starrin albumilla *[[Ringo (albumi)|Ringo]]*. Postuumisti julkaistiin Lindan oma kokoelmalevy *Wide Prairie*. Paul McCartneyn mukaan Lindan ensimmäinen itse säveltämä laulu oli "Seaside Woman".

## Lähteet
Malmön yliopisto

**Malmön yliopisto** () on yliopisto Malmön kaupungissa, Etelä-Ruotsissa. Se muodostettiin 1. heinäkuuta vuonna 1998. Se on nykyisin Ruotsin kahdeksanneksi suurin oppilaitos, ja se koostuu kuudesta eri tiedekunnasta. Yliopistolla on noin 24&nbsp;000 oppilasta, ja se työllistää noin 1&nbsp;602 ihmistä.

Malmön korkeakoulu (Malmö högskola) -nimi muuttui 1. tammikuuta 2018 Malmön yliopistoksi (Malmö universitet). 

## Lähteet

## Aiheesta muualla
* Malmön yliopiston viralliset Internet-sivut
Russ

**Russ** tarkoittaa seuraavia:

* russ, norjalainen opiskelijajuhla
* russ-poni eli gotlanninruss, ruotsalainen ponirotu
* Russ, hahmo tv-sarjassa Frendit.
* Russ, sukunimenä:
** Joanna Russ (1937-2011), yhdysvaltalainen tieteiskirjailija
Punatähdet

**Punatähdet** on vuonna 1995 perustettu "agit-rockia" soittava suomalainen yhtye. Kekkosen ajan Suomen vasemmistonostalgiaa ja savolaisuutta yhdistelevä kokoonpano sai alkunsa Helsingin yliopiston poliittisen historian opiskelijoiden yhtyeenä 1990-luvun puolivälissä. Vuonna 2007 se julkaisi ensimmäisen pitkäsoittolevynsä *[[YYA (albumi)|YYA]]*. Yhtyeen keskushahmot ovat Jan Erola ja Jaakko Lyytinen.

Yhtye on esiintynyt kokoomuksen, SDP:n, Vasemmistoliiton ja vihreiden tilaisuuksissa sekä muun muassa Tarja Halosen presidentinvaalivalvojaisissa vuonna 2006, ajanut Suomeen rauhantahtoista neuvostovalmisteista atomivoimaa, puolustanut pätkätyöläisten asemaa ja nostanut esille unohdettua Suomen Interviisu-historiaa.

## Jäsenet
* Varma Kosto Punander – kitara, laulu 
* Aatos Punanen – laulu, pärryytin, tamburiini, triangeli,
* Uljas Punander – kitara, mandoliini
* Taisto "Hiski" Punander – saksofoni, lehmänkello, laulu
* Armas Punander – rummut
* Jalmari Punander – koskettimet
* Sauvo Punander – koskettimet, laulu
* Into "Puoli-Nelson" Punander – bassokitara
* Carlos Punander – äänipöytä

## Levyt
* ''Punainen Joulu'' (ep-cd, 2001)
* ''Atomivoima on rauhan voimaa'' (ep-cd, 2003)
* *[[Tavoitematkat]]* (ep-cd, 2005)
* ''YYA'' (lp-cd, 2006)
* *[[Siperiaan]]* (lp-cd, 2009)
*  (single-cd, 2009)

## Aiheesta muualla
* Punatähtien kotisivu